મુન્દ્રા પોર્ટ
મુન્દ્રા બંદર એ ભારતનું સૌથી મોટું ખાનગી બંદર છે જે કચ્છના અખાતના ઉત્તર કિનારે ગુજરાતના કચ્છ જિલ્લાના મુન્દ્રા  પાસે આવેલું છે. અગાઉ આ બંદર અદાણી ગ્રુપની મુંદ્રા પોર્ટ અને સ્પેશિયલ ઇકોનોમિક ઝોન લિમિટેડ (MPSEZ) દ્વારા સંચાલિત હતું,  આગળ જતા તે અન્ય બંદરોનું સંચાલન કરતી અદાણી પોર્ટ્સ એન્ડ SEZ લિમિટેડ (APSEZ)ના  સંચાલન હેઠળ આવ્યું.

નાણાકીય વર્ષ 2021-21માં, મુન્દ્રા પોર્ટે ૧૪૪.૪ મિલિયન ટન માલનું સંચાલન કર્યું હતું. આ પોર્ટ ભારતનું સૌથી મોટું કન્ટેનર પોર્ટ છે.